Komission asetus (EY) N:o 1398/95, annettu 21 päivänä kesäkuuta 1995, yhteisön metsien suojelusta ilmansaasteilta (inventoinnit, verkot, kertomukset) annetun neuvoston asetuksen (ETY) N:o 3528/86 tietyistä yksityiskohtaisista säännöistä annetun asetuksen (ETY) N:o 1696/87 muuttamisesta



Virallinen lehti nro L 139 , 22/06/1995 s. 0004 - 0005



KOMISSION ASETUS (EY) N:o 1398/95, annettu 21 päivänä kesäkuuta 1995, yhteisön metsien suojelusta ilmansaasteilta (inventoinnit, verkot, kertomukset) annetun neuvoston asetuksen (ETY) N:o 3528/86 tietyistä yksityiskohtaisista säännöistä annetun asetuksen (ETY) N:o 1696/87 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön metsien suojelusta ilmansaasteilta 17 päivänä marraskuuta 1986 annetun neuvoston asetuksen (ETY) N:o 3528/86 (1), sellaisena kuin se on viimeksi muutettuna asetuksella (ETY) N:o 2157/92 (2), ja erityisesti sen 3 artiklan 2 kohdan, sekä katsoo, että asetuksen (ETY) N:o 3528/86 2 artiklan 1 kohdan ensimmäisen luetelmakohdan mukaisesti metsien suojelua ilmansaasteilta koskevan yhteisön toiminnan tavoitteena on auttaa jäsenvaltioita toteuttamaan yhteisten menettelyjen mukaisesti määräajoin inventointi erityisesti ilmansaasteiden metsille aiheuttamista vaurioista, mainitun asetuksen 2 artiklan 2 kohdan mukaisesti jäsenvaltioiden on toimitettava komissiolle jatkuvan intensiiviseurannan näytealaverkosta kerätyt tiedot, erityisiin metsäolosuhteisiin Suomen ja Ruotsin pohjoisosissa sisältyy laajoja alueita, joilla puustot ja kasvupaikan olosuhteet ovat yhtenäiset, minkä vuoksi komission asetusta (ETY) N:o 1696/87 (3), sellaisena kuin se on viimeksi muutettuna asetuksella (EY) N:o 836/94 (4), on tarpeen muuttaa määräajoin suoritettavassa inventoinnissa nykyisin käytettävien yhteisten menetelmien muuttamiseksi, ja tässä asetuksessa säädetyt toimenpiteet ovat pysyvän metsäkomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 1696/87 liite I seuraavasti: 1) Korvataan I kohdan toinen alakohta seuraavasti: "Mainittu inventointi tehdään yhteisön tasolla kunkin jäsenvaltion koko alueen kattavan ruutukooltaan 16 km × 16 km:n ruutuverkon perusteella. Pohjois-Suomessa (65 ° 30' leveysasteen pohjoispuolella), Ruotsin pohjoisosissa ja pohjoisella vuoristoalueella (59 ° leveysasteen pohjoispuolella), joissa on laajoja yhtenäisiä metsäalueita, investoinnissa voidaan käyttää vain osaa kyseisestä verkosta. Näitä erityistapauksia varten sallitaan verkon laajentaminen enintään 32 km × 32 km:n kokoiseksi. Lisäksi jäsenvaltiot voivat koota tietoja tiheämmistä verkoista, jotta ne saavat vuosittaiseen kertomukseensa edustavaa tietoa kansalliselta tai alueelliselta tasolta. Molempiin havainnointitasoihin (yhteisön taso ja kansallinen tai alueellinen taso) sovelletaan yhteistä menettelyä (kuvaillaan jäljempänä), joka koskee koepuiden valintaa ja havainnointiperusteita." 2) Lisätään II.1 kohdan toisen alakohdan loppuun virke seuraavasti: "Liitteessä I olevan I kohdan mukaisesti tietyillä alueilla voidaan käyttää laajempaa verkkoa kuin 16 km × 16 km." 3) Korvataan II.2 kohdan toisen alakohdan ensimmäinen luetelmakohta seuraavasti: "- jäsenvaltiot voivat päättää kussakin näytteenottopisteessä arvioitavien puiden määrästä; näytteessä on kuitenkin oltava vähintään 20 ja enintään 30 puuta, ja määrän on pysyttävä samana. Tietyillä alueilla, sellaisina kuin ne määritellään I kohdassa, joissa ei ole mahdollista valita 20 puuta standardoitujen menetelmien mukaisesti, näytealakohtainen koepuiden vähimmäismäärä voidaan alentaa kymmeneksi puuksi. Tätä koepuiden lukumäärän alentamismahdollisuutta sovelletaan myös näytealoilla, jotka ovat yli 1 500 metrin korkeudessa." 4) Muutetaan lomakkeiden 1a ja 1b selitykset seuraavasti: a) lisätään 1 kohtaan seuraavat maakoodit: "13: Sverige (SV) 14: Österreich (AU) 15: Suomi - Finland (FS)"; b) korvataan 7 kohdassa korkeus 31 seuraavasti: "31: 1 501 - 1 550 m 32: 1 551 - 1 600 m 33: 1 601 - 1 650 m 34: 1 651 - 1 700 m 35: 1 701 - 1 750 m 36: 1 751 - 1 800 m 37: 1 801 - 1 850 m 38: 1 851 - 1 900 m 39: 1 901 - 1 950 m 40: 1 951 - 2 000 m 41: 2 001 - 2 050 m 42: 2 051 - 2 100 m 43: 2 101 - 2 150 m 44: 2 151 - 2 200 m 45: 2 201 - 2 250 m 46: 2 251 - 2 300 m 47: 2 301 - 2 350 m 48: 2 351 - 2 400 m 49: 2 401 - 2 450 m 50: 2 451 - 2 500 m 51: > 2 500 m"; c) lisätään 14 kohtaan alaotsakkeen "Lehtipuut" alle seuraavat puulajit: "088: Betula tortuosa 089: Ceratonia siliqua 090: Crataegus monogyna"; d) lisätään kohtaan 14 alaotsakkeen "Havupuut" alle seuraava puulaji: "140: Chamaecyparis lawsoniana". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä kesäkuuta 1995. Komission puolesta Franz FISCHLER Komission jäsen (1) EYVL N:o L 326, 21.11.1986, s. 2 (2) EYVL N:o L 217, 31.7.1992, s. 1 (3) EYVL N:o L 161, 22.6.1987, s. 1 (4) EYVL N:o L 97, 15.4.1994, s. 4